**Referat fra FAU-møte 27.05.20**

Frafall: 8. klasse (meldt) og 10. klasse. Rektor var også med på møtet.

1. Vi diskuterte alternative løsninger for skolens sommeravslutning. Sommerfesten er avlyst, og vi landet på å ikke gjøre noe endringer på dette. Det var bred enighet om at undervisning bør prioriteres den siste tida på skolen.
2. Spørsmål til rektor om hvorfor det ikke er mer undervisning for 5. -10. klasse. Rektor svarte at de lærerne som underviser på skolen, konsentrer seg om de fagene de har, og kan godt, og de resterende fagene gis det fjernundervisning i. Det er viktig at lærerne har god kompetanse på det de underviser, og skolen har et begrenset antall ansatte tilbake på jobb. Noen underviser hjemmefra pga. helsesituasjonen.   
   Det har også fram til nå vært en utfordring med å la alle klassene være på skolen hver dag på grunn av at antall elever på bussene vil gjøre at de sitter tettere enn det som har vært lov.
3. Innspill til rektor om at det ikke er alle familien som har PC hjemme, slik at lekser og undervisning via PC har vært en utfordring for noen. Rektor svarte at skolen har oppdekning til alle u-skole elevene, og et antall pcèr og ipader til øvrige trinn. Det er meldt inn for skoleeier at vi ønsker at alle elevene skal få hver sin data/ipad. Det er fremtiden.
4. Informasjon fra rektor:

* Det har kommet instrukser fra udir. om at i uke 23 skal alle klassene tilbake på skolen for fullt, og kohortene utvides til å gjelde hele klassene. Det vil sannsynligvis bli tilnærmet full oppstart ila. neste uke. Det vil komme mer informasjon ut til foresatte om dette, når planene er klare. Skyssreglementet er forholdet om full åpning.
* SFO vil sannsynligvis også åpne for fullt igjen fra neste uke.
* Førskoledagen har blitt utsatt, men skolen håper at de kan få den til før sommerferien begynner. Et foreldremøte med kommende 1. klasse bør også holdes før sommerferien.
* Rektor har fått ny jobb, og Vivian Lorentsen skal inntre som ny rektor fra neste skoleår av.
* Mange ansatte forteller at de har lært mye ift. alternativ undervisning via data.
* Fagfornyelsen har blitt satt litt på vent pga situasjonen nå, men faglærerne diskuterer i skrivende stund hva slags læreverk de ønsker, og om de ønsker å komme med alternative løsninger til de tradisjonelle læreverkene.

Det nye i fagfornyelsen er at det skal være en litt mer praktisk tilnærming enn tidligere. Fagene skal utfylle hverandre litt mer.

* Stillingen som spesialkoordinator er utlyst (Den som Marion Byggstøyl har nå).
* Tre lærere på småskolen skal ta videreutdanning i matematikk og engelsk. Det er viktig at lærerne på småskolen har den formelle faglige kompetansen i så mange fag som mulig, siden de i praksis underviser sin egen klasse.
* Det er ansatt to nye lærere og en stilling til er utlyst. Det blir altså tre nye lærere neste skoleår.

1. Innspill fra foreldre om at de ønsker å ha færre lærere i klassene. I enkelte klasser har ungene for mange voksenpersoner å forholde seg til. Dette tok rektor til seg, og var helt enig i.
2. Innspill fra 8. klasse ang. språkfag på ungdomsskolen. Kan det bli et tilbud om spansk også, og ikke bare tysk? Rektor utelukker ikke at det kan bli et tilbud seinere, men det blir ikke noe det kommende skoleåret.
3. Kommunikasjon mellom skole og hjem:   
   Foresatte kjenner på at det har vært litt vanskelig å finne informasjonen som kommer via hjemmesiden. Det er også flere (lærings)plattformer som de foresatte ikke er kjent med. Hele FAU støtter dette innspillet. Det er litt for mange kanaler å leite etter informasjonen på. Vi ønsker at Visma-appen er den viktigste informasjonskanalen. Å sende Visma-melding der en henviser til referat som ligger på hjemmesiden er litt tungvint.   
     
   Noen ønsker å bli kvitt varsling på e-post om at det har kommet melding på Visma. Dette går visst an å fjerne.   
   Det ble også stilt spørsmål om alle foresatte har denne appen? Elin Sollman har oversikt over hvem som har denne appen, og de få som ikke har det, får informasjonen via e-post.  
     
   Rektor fortalte at It’s Learning som plattform blir diskutert om er god nok. Foreløpig har vi ikke så mange andre alternativer. Det har vært litt problemer med It’s L. i tida med fjernundervisning.
4. Innspill om at noen elever har fått eksem på hendene etter sterk såpe og hyppig håndvask. Det har blitt endringer på vaskerutinene, men rektor skulle ta informasjonen videre for å undersøke om det kan brukes en mer skånsom håndsåpe.

Vi avsluttet med å ønske rektor lykke til med ny jobb, og takke for samarbeidet vi har hatt.

*Referent: Silje Flåstøyl.*